钦定古今图书集成/明伦汇编/氏族典/第191卷 > 萧景茂
## 钦定古今图书集成/明伦汇编/氏族典/第191卷 > 萧景茂

按《元史萧景茂传》：“景茂，漳州龙溪人也。性刚直孝友，
家贫力农。至元四年，南胜县民李智甫作乱，掠龙溪，
景茂与兄佑集乡丁拒之，据险与贼战，众败，景茂被
执。贼胁使从己，景茂骂，贼怒，缚景茂于树，脔其肉使
自啖，景茂益愤骂，贼遂以刀决其口，至耳傍，景茂骂
不绝声而死。有司上其事，朝廷命褒表之，仍给钱以”
葬。